ΓΡΑΠΤΗ ΕΡΩΤΗΣΗ E-2434/02

υποβολή: Ian Hudghton (Verts/ALE) προς την Επιτροπή

(26 Αυγούστου 2002)

Θέμα: Αποτυχία της Επιτροπής να ενεργήσει σύμφωνα με ορθές και εξακριβώσιμες επιστημονικές συστάσεις σε ζητήματα αλιείας

Γιατί η Επιτροπή προτείνει μέτρα/συμφωνεί με συμβιβασμούς στη ρύθμιση της διαχείρισης αλιευτικών δραστηριοτήτων, που στηρίζονται σε ελλιπείς επιστημονικές συστάσεις·

Ειδικότερα:

1. Πώς μπορεί η Επιτροπή να συμφωνεί με την προτεινόμενη ρύθμιση σχετικά με τα αποθέματα βαθέωνδάτων μέσω ενός συστήματος συνόλου επιτρεπομένων αλιευμάτων και ποσοστώσεων, ενώφίστανται ελάχιστα επιστημονικά τεκμήρια στήριξης μιας τέτοιας ρύθμισης και οι στατιστικοί ισχυρισμοί των κρατών μελών μπορούν να θεωρηθούν στην καλύτερη περίπτωση ύποπτοι· Γιατί δεν έχει εξετάσει η Επιτροπή το ενδεχόμενο ενός σχεδίου μείωσης των προσπαθειών ως εναλλακτική λύση μέχρις ότου είναι διαθέσιμες σαφείς και κατηγορηματικές επιστημονικές συστάσεις·

2. Πώς μπορεί η Επιτροπή να προτείνει τη ρύθμιση σχετικά με τη Βόρειο Θάλασσα στηριζόμενη εξ ολοκλήρου σε ένα σύστημα συνόλου επιτρεπομένων αλιευμάτων και ποσοστώσεων και να εξαλείψει τους τρέχοντες περιορισμούς πρόσβασης που ισχύουν επί του παρόντος, ενώ, όπως παραδέχεται και η ίδια (βλ. γραπτή απάντηση P-1902/02(1)), δενφίστανται επιστημονικές συστάσεις στήριξης αυτής της πρότασης, και παράλληλα η Επιτροπή γνωρίζει ελάχιστα σχετικά με είδη εκτός ποσοστώσεων και παραδέχεται ότι τα εκτός ποσοστώσεων είδη θα οδηγούσαν σχεδόν με βεβαιότητα σε παραλιεύματα ειδών πουπόκεινται σε ποσοστώσεις, πολλά εκ των οποίων βρίσκονται ήδη σε άθλια κατάσταση·

Πώς μπορεί η Επιτροπή να περιμένει από τους αλιείς να έχουν εμπιστοσύνη και να συμμορφώνονται σε μέτρα διαχείρισης αλιευτικών δραστηριοτήτων που δεν στηρίζονται σε επιστημονικές συστάσεις αλλά σε ό,τι θα μπορούσε να χαρακτηριστεί ως εμφανής πολιτικός ελιγμός·

(1) ΕΕ C 28 E της 6.2.2003, σελ. 154.

Απάντηση του κ. Fischler εξ ονόματος της Επιτροπής

(22 Οκτωβρίου 2002)

1. Η Επιτροπή έχειποβάλει δύο προτάσεις κανονισμών(1) για τη διαχείριση των αποθεμάτων βαθέωνδάτων: μία για τον περιορισμό των αλιευμάτων (συνολικά επιτρεπόμενα αλιεύματα = TAC) και μία άλλη για τον περιορισμό της αλιευτικής προσπάθειας και για τη συλλογή δεδομένων. Αυτές οι δύο προτάσεις αποτελούν ένα σύνολο μέτρων που, όταν εγκριθούν, θα αποτελέσουν ένα πρώτο στάδιο για την εφαρμογή μέτρων διατήρησης της αλιείας αυτής της οποίας η ανάπτυξη δενπόκειται σε κανένα περιορισμό.

Η πρόταση για τα συνολικά επιτρεπόμενα αλιεύματα βασίζεται στην επιστημονική γνώμη στην οποία κατέληξε το διεθνές συμβούλιο για την εκμετάλλευση των θαλασσών (ICES) και η οποία εξετάστηκε από την επιστημονική, τεχνική και οικονομική επιτροπή αλιείας (STECF). Ακόμη και αν η επιστημονική αυτή βάση είναι περιορισμένη, η Επιτροπή είναι πεπεισμένη ότι η αρχή της προφύλαξης δικαιολογεί τη λήψη μέτρων για τον περιορισμό των αλιευμάτων αυτών των ειδών βάσει των διαθέσιμων (αν και περιορισμένων) επιστημονικών στοιχείων. Αυτοί οι περιορισμοί αλιευμάτων βάζουν ένα όριο στα αλιεύματα των κύριων αποθεμάτων που μέχρι τώρα δενπόκεινται σε κανένα περιορισμό και για πολλά είδη αυτό σημαίνει σημαντική μείωση σε σχέση με τα πρόσφατα επίπεδα αλιευμάτων.

Η Επιτροπή έχει προτείνει επίσης περιορισμό της αλιευτικής προσπάθειας όσον αφορά αυτά τα αποθέματα. Προς το παρόν αυτή η πρόταση προβλέπει ως πρώτο βήμα τηνποχρέωση να σταματήσει η αλιευτική προσπάθεια στο επίπεδο των τελευταίων χρόνων και κατάυτόν τον τρόπο να σταματήσει η τρέχουσα (και ανεύθυνη) αύξηση της αλιευτικής προσπάθειας. Καθώς συλλέγονται περισσότερες πληροφορίες για αυτά τα αποθέματα, τα μέτρα περιορισμού της αλιευτικής προσπάθειας θα εξελιχθούν για να καταλήξουν σταδιακά στην εφαρμογή ενός συστήματος διαχείρισης της αλιευτικής προσπάθειας πολύ πιο προσαρμοσμένου.

Η άρση των πρόσφατων περιορισμών πρόσβασης της Ισπανίας και της Πορτογαλίας στη Βόρεια Θάλασσα είχε προβλεφθεί στην συνθήκη προσχώρησης αυτών των κρατών μελών και επομένως είναι μιαποχρέωση που απορρέει άμεσα από τις συνθήκες.

Όσον αφορά τη διαχείριση αλιείας στη Βόρειο Θάλασσα, το Αξιότιμο Μέλος του Κοινοβουλίου παρακαλείται να αναφερθεί στην απάντηση στην ερώτηση E-2433/02(2) για το ίδιο θέμα.

(1) ΕΕ C 151 E της 25.6.2002 και COM(2001)764 τελικό.

(2) ΕΕ C 92 E της 17.4.2003, σελ. 169.